text: Overfaldt dørmand og bed betjent 
  30 april 2011 kl. 08.02
  En ung mand blev anholdt for et overfald og bed betjenten på vej til politistationen.
  En 25-årig mand blev fredag nat anholdt, efter han overfaldt en dørmand på diskotek Crazy Daisy i Haderslev. 
  Det var egentlig ikke fordi de to var blevet uenige om noget. Men dørmanden havde tidligere vidnet på den 25-årige i en retssag. 
  Den 25-årige har nu afsonet sin fængselsdom, og politiet vurderer, at han ville "betale" tilbage. 
  Udover overfaldet bliver han sigtet for vold mod tjenestemand i funktion, da han på vej til detentionen bed en politibetjent. 
  Den 25-årige mand bliver i løbet af lørdag fremstillet i grundlovsforhør.
  